英超早場 利物浦格食格上盤扑錘
2024年04月27日 13:02
東網電視
更多新聞短片
英超韋斯咸主場迎戰利物浦。
周六(27日)晚英超早場,韋斯咸主場迎戰利物浦。「紅軍」上場喺「默郡打吡」淨吞愛華頓兩蛋,爭標美夢幾近幻滅,球隊現時最需要一場勝仗振軍心,今場對韋斯咸就係好機會,事關佢哋近5次對韋斯咸全勝,擺明格食格,加上「錘仔幫」打算今夏換帥,領隊莫耶斯季尾約滿後不獲留用,影響士氣,利物浦讓1球照捧上盤。(Now 621及611周六晚7時30分直播)
利物浦上場輸波後排第3,落後阿仙奴同曼城3分同2分,雖然數字上仲未絕望,但係奪標賠率急劇轉冷去到25倍,佢哋餘下時間唯一要做嘅就係贏晒最後4輪,再等奇迹出現,例如爭標3強嚟緊都要對熱刺,真係乜事都有可能發生,利物浦唔應該咁易放棄。
今場迪亞高祖達繼續養傷缺陣,加普亦上陣成疑,「紅軍3叉戟」得番穆罕默德沙拿、達雲紐尼斯同路易斯迪亞斯。好彩中場人腳相對完整,料領隊高普會用遠藤航取代居迪斯鍾斯,後防排陣不變,呢個陣容對住韋斯咸應該夠殺。
睇好利物浦嘅最大原因,就係韋斯咸近況實在曳到爆,近4場1和3負,近8場僅得1勝;「錘仔幫」自從歐霸盃8強遭利華古遜淘汰後,成隊波洩晒氣。睇番佢哋季尾最後4輪,除咗今場硬撼利物浦,煞科日仲要惡鬥曼城,爭取歐戰入場券相當艱難,球隊近日更爆出換帥傳聞,嚴重打擊士氣,領隊莫耶斯準備執包袱,球員亦好難集中精神比賽,上輪聯賽2比5大敗於水晶宮腳下已經係最佳寫照,今場隨時再輸鑊甘,一於捧上盤。
更多賠率: